**KONSOLIDĒTS**

[Grozījumi: 25.01.2024., prot.Nr.1, 36.§](C:\\Users\\Lietotajs\\MOB_20240102\\Juris no HP\\Novads_II\\KODEKSS_NOV_II\\Noteikumi_20210922\\Noteikumi_II\\NOTEIK_NOLIK_II\\ATLIDZ_NOL\\nolik_atl_20231228_groz_20240125.docx)

[Grozījumi: 22.02.2024., prot.Nr.2, 31.§](file:///C:\Users\Lietotajs\MOB_20240102\Juris%20no%20HP\Novads_II\KODEKSS_NOV_II\Noteikumi_20210922\Noteikumi_II\NOTEIK_NOLIK_II\ATLIDZ_NOL\nolik_atl_20231228_groz_20240222.docx)

[Grozījumi: 23.01.2025., prot.Nr.2, 31.§](file:///C:\Users\Lietotajs\MOB_20240102\Juris%20no%20HP\Novads_II\KODEKSS_NOV_II\Noteikumi_20210922\Noteikumi_II\NOTEIK_NOLIK_II\ATLIDZ_NOL\nolik_atl_20231228_groz_20250123.docx)

[Grozījumi: 28.08.2025., prot.Nr.20, 56.§](nolik_atl_20231228_groz_20250828.docx)

**APSTIPRINĀTS**

ar Balvu novada domes

28.12.2023.lēmumu (prot.Nr.21., 51.§)

**BALVU NOVADA PAŠVALDĪBAS AMATPERSONU UN**

**DARBINIEKU ATLĪDZĪBAS**

**N O L I K U M S**

*Pašvaldību likuma 10.panta pirmās daļas 14.punktu,*

*Valsts un pašvaldību institūciju amatpersonu un darbinieku atlīdzības likuma*

*3.panta ceturto daļu un 7.panta ceturto daļu*

1. **VISPĀRĪGIE NOTEIKUMI**
   1. Balvu novada pašvaldības amatpersonu un darbinieku atlīdzības nolikums (turpmāk tekstā – Nolikums) nosaka atlīdzību Balvu novada Domes (turpmāk tekstā – Dome) priekšsēdētājam, Domes priekšsēdētāja vietniekiem, reglamentē kārtību, kādā tiek noteikta atlīdzība novada pašvaldības izpilddirektoram, Domes administrācijas darbiniekiem, kā arī nosaka atlīdzību un tās izmaksas kārtību deputātiem un komisiju locekļiem. Nolikums nosaka kritērijus un kārtību, kādā tiek piešķirti papildatvaļinājumi un pabalsti Domes administrācijas darbiniekiem.

*(Grozīts ar Balvu novada domes 28.08.2025. lēmumu (protokols Nr.20, 56.§))*

* 1. Izglītības iestāžu vadītāju un pedagogu atlīdzību nosaka atbilstoši Latvijas Republikas normatīvajiem aktiem. Šā nolikuma noteikumi uz minētajiem darbiniekiem nav attiecināmi.

3. Atlīdzība šī nolikuma izpratnē ir mēnešalga, piemaksas, prēmijas, naudas balvas, pabalsti, kompensācijas, apdrošināšana un likumdošanā noteikto izdevumu segšana.

4. Amatpersonas vai darbinieka mēnešalga tiek noteikta vienlaicīgi ar amata vienības izveidošanu.

5. Pašvaldības administrācijas amatpersonu un darbinieka mēnešalgu, nosaka atbilstoši šim nolikumam un Balvu novada pašvaldības 2023.gada 28.decembra noteikumiem Nr.10/2023 “Balvu novada pašvaldības darbinieku individuālās mēnešalgas noteikšanas noteikumi” (tālāk – Mēnešalgas noteikšanas noteikumi),

6. Darba samaksa (t.sk. stundu tarifa likme) tiek norādīta darba līgumā, kas noslēgts starp darba devēju un darbinieku. Darba samaksas izmaiņu gadījumā darba līgumā tiek izdarīti grozījumi, kurus noformē rakstveidā un paraksta abas puses.

7. Jebkuras izmaiņas šajā nolikumā var tikt izdarītas ar Domes lēmumu.

8. Par izmaiņām darba atlīdzības sistēmā un apmērā darbiniekiem tiek paziņots vienu mēnesi iepriekš.

1. **DEPUTĀTU ATLĪDZĪBAS KĀRTĪBA**

9. Saskaņā ar Pašvaldību likumu un Balvu novada domes saistošajiem noteikumiem „Balvu novada pašvaldības nolikums” deputāti saņem atlīdzību par darbu Domes, komiteju sēdēs un citu deputāta pienākumu pildīšanu sekojošā kārtībā:

9.1. deputātiem atlīdzība par darbu Domes un komiteju sēdēs un citu deputātu pienākumu pildīšanu ir sasaistīta ar Valsts un pašvaldību institūciju amatpersonu un darbinieku atlīdzības likumā noteiktā kārtībā noteikto bāzes mēnešalgu attiecīgajam gadam, pārrēķinot to uz stundas likmi un piemērojot koeficientu 0,926;

9.2. deputātiem, kuri veic Izglītības, kultūras un sporta jautājumu komitejas, Sociālās un veselības aprūpes jautājumu komitejas, Attīstības komitejas priekšsēdētāja pienākumus, atlīdzība par darbu Domes un komiteju sēdēs, un citu deputātu pienākumu pildīšanu ir sasaistīta ar Valsts un pašvaldību institūciju amatpersonu un darbinieku atlīdzības likumā noteiktā kārtībā noteikto bāzes mēnešalgu attiecīgajam gadam, pārrēķinot to uz stundas likmi un piemērojot koeficientu 1,754;

9.3. maksimālais stundu skaits, par kurām deputāts var saņemt atlīdzību ir 40 stundas mēnesī (neskaitot darbu komiteju sēdēs, kurās deputāts ieņem attiecīgās komitejas locekļa amatu, un domes sēdēs).

*(Grozīts ar Balvu novada domes 25.01.2024. lēmumu (protokols Nr.1, 36.§), ar* *23.01.2025. lēmumu (protokols Nr.2, 31.§) un ar 28.08.2025. lēmumu (protokols Nr.20, 56.§))*

10. Domes deputāti līdz nākošā mēneša 3.datumam iesniedz deputāta atskaiti par nostrādātajām stundām (1.pielikumā) iepriekšējā mēnesī. Uzskaitot nostrādāto stundu skaitu mēnesī, darba laika uzskaitē iekļauj:

10.1. sēžu apmeklējumu (domes sēžu, pastāvīgo komiteju, komisiju, darba grupu un citu institūciju sēžu apmeklējums, kurās deputāts ievēlēts vai apstiprināts); (informāciju par attiecīgajā mēnesī notikušajām domes sēdēm un komiteju sēdēm apkopo un nosūta uz deputātu e-pastiem personāla speciālists);

10.2. sagatavošanos (iepazīšanās ar komiteju un domes sēžu materiāliem) dalībai attiecīgo komiteju sēdēs un domes sēdēs;

10.3. iedzīvotāju pieņemšanas laikus;

10.4. ar pašvaldības vai vēlētāju interesēm saistīto uzdevumu, atbilstoši Pašvaldības domes deputāta statusa likumā noteiktajiem deputātā pienākumiem un tiesībām, izpildei nepieciešamo laiku;

10.5. Domes deputātam adresētu rakstisku iedzīvotāju sūdzību un iesniegumu izskatīšanai nepieciešamo laiku.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. Domes priekšsēdētājs, priekšsēdētāja vietnieki par darbu domes sēdēs un pastāvīgo komiteju sēdēs papildus atlīdzību nesaņem.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. **DOMES KOMISIJAS**

12. Par darbu katrā Domes komisijas, darba grupas sēdē darba samaksas aprēķinā pielieto stundas likmi:

12.1. komisijas priekšsēdētājam un sekretāram (izņemot darbiniekus, kas sekretāra pienākumus pilda saskaņā ar amata aprakstu vai izpilddirektora rīkojumu) – EUR 6,11;

12.2. komisijas priekšsēdētāja vietniekam vai komisijas loceklim, kurš vada komisijas sēdi komisijas priekšsēdētāja prombūtnes laikā – EUR 6,11;

12.3. komisijas loceklim vai citai personai, kura veic komisijas sekretāra pienākumus komisijas sekretāra prombūtnes laikā – EUR 6,11;

12.4. komisijas loceklim – EUR 5,51.

*(Grozīts ar Balvu novada domes 28.08.2025. lēmumu (protokols Nr.20, 56.§))*

13. Par darbu Administratīvās komisijas sēdē, Dzīvokļu komisijas sēdē un Iepirkumu komisijā darba samaksas aprēķinā pielieto stundas likmi:

13.1. komisijas priekšsēdētājam un sekretāram (izņemot darbiniekus, kas sekretāra pienākumus pilda saskaņā ar amata aprakstu vai izpilddirektora rīkojumu) – EUR 8,02;

13.2. komisijas priekšsēdētāja vietniekam vai komisijas loceklim, kurš vada komisijas sēdi komisijas priekšsēdētāja prombūtnes laikā – EUR 8,02;

13.2. komisijas loceklim vai citai personai, kura veic komisijas sekretāra pienākumus komisijas sekretāra prombūtnes laikā – EUR 8,02;

13.3. komisijas loceklim – EUR 6,11.

*(Grozīts ar Balvu novada domes 28.08.2025. lēmumu (protokols Nr.20, 56.§))*

14. Iepirkumu komisijas locekļi līdz tekošā mēneša priekšpēdējai darba dienai iesniedz Balvu novada Centrālās pārvaldes Iepirkumu nodaļā darba atskaiti par nostrādātajām stundām (1.1 pielikumā) tekošajā mēnesī. Uzskaitot nostrādāto stundu skaitu mēnesī, darba laika uzskaitē iekļauj:

14.1. sēžu apmeklējumu;

14.2. sagatavošanos komisijas sēdēm (iepazīšanās ar komisiju materiāliem, t.sk. individuālo vērtējumu veikšanu Elektronisko iepirkumu sistēmā).

*(**Grozīts ar Balvu novada domes 23.01.2025. lēmumu (protokols Nr.2, 31.§))*

15. Komisiju, darba grupu locekļi noteikto atlīdzību saņem:

15.1. par nostrādātām stundām komisiju, darba grupu sēdēs;

15.2. komisijas, darba grupas priekšsēdētājs un sekretārs par pienākumu veikšanu ārpus sēžu laika.

16. Komisiju, darba grupu locekļu darba laika uzskaiti komisiju, darba grupas sēdēs organizē katras komisijas, darba grupas sekretārs:

16.1. visu sēžu protokolos norādot norises laiku un ilgumu stundās, kā arī klātesošo komisijas, darba grupas locekļu vārdisko uzskaitījumu;

16.2. gadījumos, kad netiek rakstīts protokols, iesniedzot citu darba laiku pierādošu dokumentu (akts, atskaite, stundu grafiks);

16.3. iesniedz rakstveidā pašvaldības Finanšu plānošanas un centralizētās grāmatvedības nodaļai līdz katra mēneša priekšpēdējai darba dienai informāciju par komisiju, darba grupu locekļu faktiski nostrādātajām stundām;

17. Balvu novada Centrālās pārvaldes Finanšu plānošanas un centralizētās grāmatvedības nodaļa aprēķina atalgojumu 1 reizi mēnesī un izmaksā to tuvākajā  algas dienā.

*(Grozīts ar Balvu novada domes 23.01.2025. lēmumu (protokols Nr.2, 31.§))*

18. Komisiju, darba grupu locekļi saņem darba samaksu ne vairāk kā par 20 stundām mēnesī.

19. Administratīvās komisijas, Dzīvokļu komisijas un Iepirkumu komisijas locekļi saņem darba samaksu ne vairāk kā par 40 stundām mēnesi.

1. **ATLĪDZĪBA DOMES PRIEKŠSĒDĒTĀJAM**
2. Domes priekšsēdētāja mēnešalga ir piesaistīta Valsts un pašvaldību institūciju amatpersonu un darbinieku atlīdzības likumā noteiktā kārtībā noteiktajai bāzes mēnešalgai attiecīgajam gadam, piemērojot koeficientu 2,671 un noapaļojot pilnos *euro*.

*(Grozīts ar Balvu novada domes 23.01.2025. lēmumu (protokols Nr.2, 31.§))*

21. Domes priekšsēdētājam tiek apmaksāts ikgadējs atvaļinājums, kura ilgums, neieskaitot svētku dienas, ir četras kalendārās nedēļas, un papildatvaļinājums, kura ilgums ir 10 (desmit) darba dienas.

22. Aizejot ikgadējā atvaļinājumā, Domes priekšsēdētājam tiek izmaksāts atvaļinājuma pabalsts likumdošanā noteiktajā maksimālajā apmērā.

23. Domes priekšsēdētājam tiek izmaksāts pabalsts 50% apmērā no mēnešalgas sakarā ar smagu nelaimes gadījumu, kā arī pabalsts vienas minimālās algas apmērā sakarā ar ģimenes locekļa vai apgādājamā nāvi.

24. Lēmumu par priekšsēdētāja komandējumu pieņem novada Dome. Ja komandējums ir steidzams, tad rīkojumu par priekšsēdētāja komandējumu izdod priekšsēdētāja vietnieks tautsaimniecības, uzņēmējdarbības un teritorijas attīstības jautājumos (priekšsēdētāja vietnieka tautsaimniecības, uzņēmējdarbības un teritorijas attīstības jautājumos prombūtnes laikā - domes priekšsēdētāja vietnieks sociālās, izglītības, kultūras un sporta attīstības jautājumos), un tas tiek apstiprināts nākamajā Domes sēdē (izņemot vienas dienas komandējumus). Gadījumā, ja komandējums netiek finansēts no pašvaldības budžeta, rīkojumu par priekšsēdētāja komandējumu izdod priekšsēdētāja vietnieks.

*(Grozīts ar Balvu novada domes 28.08.2025. lēmumu (protokols Nr.20, 56.§))*

25.Vismaz vienu reizi gadā pašvaldība nodrošina Domes priekšsēdētāja redzes pārbaudi (kuras izmaksas ir līdz 20,00 *euro*), un, ja atklājas veselības problēmas, atmaksā redzes korekcijas līdzekli (brilles vai kontaktlēcas), ja tāds vajadzīgs darba pienākumu veikšanai, par summu, kas nepārsniedz EUR 50,00 gadā vai EUR 100,00 divos gados vienu reizi. Redzes pārbaudes izdevumus sedz darba devējs.

26. Domes priekšsēdētājam izmaksā naudas balvu sakarā ar viņam svarīgu notikumu:

26.1. 50 gadu jubilejā – EUR 150, 00;

26.2. 60 gadu jubilejā – EUR 200,00;

26.3. kāzu gadījumā - mēnešalgas apmērā;

26.4. darba gaitu izbeigšanas gadījumā, aizejot pensijā sešu mēnešu laikā pēc pensijas vecuma iestāšanās - mēnešalgas apmērā.

27. Domes priekšsēdētājs, kurš beidzis pildīt šā amata pienākumus sakarā ar deputāta pilnvaru izbeigšanos, saņem atlaišanas pabalstu saskaņā ar Valsts un pašvaldību institūciju amatpersonu un darbinieku atlīdzības likumu.

1. **ATLĪDZĪBA DOMES PRIEKŠSĒDĒTĀJA VIETNIEKIEM**

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. Domes priekšsēdētāja vietnieku amatalga ir piesaistīta Valsts un pašvaldību institūciju amatpersonu un darbinieku atlīdzības likumā noteiktā kārtībā noteiktajai bāzes mēnešalgai attiecīgajam gadam, piemērojot koeficientu 2,027 un noapaļojot pilnos *euro*.

*(Grozīts ar Balvu novada domes 23.01.2025. lēmumu (protokols Nr.2, 31.§) un ar 28.08.2025. lēmumu (protokols Nr.20, 56.§))*

1. Domes priekšsēdētāja vietniekiem tiek apmaksāts ikgadējs atvaļinājums, kura ilgums, neieskaitot svētku dienas, ir četras kalendārās nedēļas, un papildatvaļinājums, kura ilgums ir 10 (desmit) darba dienas.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. Aizejot ikgadējā atvaļinājumā, Domes priekšsēdētāja vietniekiem tiek izmaksāts atvaļinājuma pabalsts likumdošanā noteiktajā maksimālajā apmērā.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. Domes priekšsēdētāja vietniekiem tiek izmaksāts pabalsts 50% apmērā no mēnešalgas, sakarā ar smagu nelaimes gadījumu, kā arī pabalsts vienas minimālās algas apmērā sakarā ar ģimenes locekļa vai apgādājamā nāvi.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. Vismaz vienu reizi gadā pašvaldība nodrošina Domes priekšsēdētāja vietnieku redzes pārbaudi (kuras izmaksas ir līdz 20,00 *euro*), un, ja atklājas veselības problēmas, atmaksā redzes korekcijas līdzekli (brilles vai kontaktlēcas), ja tāds vajadzīgs darba pienākumu veikšanai, par summu, kas nepārsniedz EUR 50,00 gadā vai EUR 100,00 divos gados vienu reizi. Redzes pārbaudes izdevumus sedz darba devējs.

*(Grozīts ar Balvu novada domes 28.08.2025. lēmumu (protokols Nr.20, 56.§))*

33. Domes priekšsēdētāja vietniekiem izmaksā naudas balvu sakarā ar viņam svarīgu notikumu:

33.1. 50 gadu jubilejā – EUR 150,00;

33.2. 60 gadu jubilejā – EUR 200,00;

33.3. kāzu gadījumā - mēnešalgas apmērā;

33.4. darba gaitu izbeigšanas gadījumā, aizejot pensijā sešu mēnešu laikā pēc pensijas vecuma iestāšanās - mēnešalgas apmērā.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. Domes priekšsēdētāja vietnieki, kuri beiguši pildīt šā amata pienākumus sakarā ar deputāta pilnvaru izbeigšanos, saņem atlaišanas pabalstu saskaņā ar Valsts un pašvaldību institūciju amatpersonu un darbinieku atlīdzības likumu.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. **IZPILDDIREKTORA ATLĪDZĪBA**
2. Pašvaldības Izpilddirektora amats atbilst Administratīvās vadība pašvaldību iestādēs amatu saimes 1.2. apakšsaimes IIIA līmenim (1.2 – IIIA). Izpilddirektora mēnešalgas apmēru nosaka atbilstoši Mēnešalgas noteikšanas noteikumiem.

36. Piemaksa par papildus darbu izpilddirektoram tiek noteikta ar Domes priekšsēdētāja rīkojumu līdz 30% no izpilddirektora mēnešalgas budžeta tāmes ietvaros.

37. Izpilddirektoram tiek apmaksāts ikgadējs atvaļinājums, kura ilgums, neieskaitot svētku dienas, ir četras kalendārās nedēļas, un papildatvaļinājums, kura ilgums ir 10 (desmit) darba dienas.

38. Aizejot ikgadējā atvaļinājumā, izpilddirektoram tiek izmaksāts atvaļinājuma pabalsts likumdošanā noteiktajā maksimālajā apmērā.

39. Izpilddirektoram tiek izmaksāts pabalsts 50% apmērā no mēnešalgas sakarā ar smagu nelaimes gadījumu, kā arī pabalsts vienas minimālās algas apmērā sakarā ar ģimenes locekļa vai apgādājamā nāvi.

40.Vismaz vienu reizi gadā pašvaldība nodrošina izpilddirektora redzes pārbaudi (kuras izmaksas ir līdz 20,00 *euro*), un, ja atklājas veselības problēmas, atmaksā redzes korekcijas līdzekli (brilles vai kontaktlēcas), ja tāds vajadzīgs darba pienākumu veikšanai, par summu, kas nepārsniedz EUR 50,00 gadā vai EUR 100,00 divos gados vienu reizi. Redzes pārbaudes izdevumus sedz darba devējs.

41. Izpilddirektoram izmaksā naudas balvu sakarā ar viņam svarīgu notikumu:

41.1. 50 gadu jubilejā – EUR 150, 00;

41.2. 60 gadu jubilejā – EUR 200,00;

41.3. kāzu gadījumā - mēnešalgas apmērā;

41.4. darba gaitu izbeigšanas gadījumā, aizejot pensijā sešu mēnešu laikā pēc pensijas vecuma iestāšanās - mēnešalgas apmērā.

42. Rīkojumus par izpilddirektora komandējumu izdod Domes priekšsēdētājs.

1. **ATLĪDZĪBA ADMINISTRĀCIJAS AMATPERSONĀM UN DARBINIEKIEM**

43. Balvu novada administrācijas darbinieku mēnešalgas tiek noteiktas ar iestādes vadītāja izdoto un ar izpilddirektora apstiprināto Amata vienību un mēnešalgu sarakstu atbilstoši Balvu novada pašvaldības darbinieku individuālās mēnešalgas noteikšanas noteikumiem, ņemot vērā iestādes vadītāja noteiktās amatu saimes un to līmeni. Balvu novada administrācijas iestāžu vadītāju amatu saimes un to līmeni nosaka dome (4.pielikums).

*(Grozīts ar Balvu novada domes 25.01.2024. lēmumu (protokols Nr.1, 36.§) un ar 22.02.2024. lēmumu (protokols Nr.2, 31.§))*

44. Piemaksa par papildus darbu tiek noteikta ar darba devēja rīkojumu līdz 30% no mēnešalgas, kas noteikta darbiniekiem, kuri izpilda minētos papilddarbus.

45. Materiālās stimulēšanas sistēmu, pabalstu un kompensāciju piešķiršanas un izmaksāšanas kārtību darbiniekiem nosaka šis Nolikums, likumdošana un darba koplīgums.

46. Ar papildus ar atlīdzību saistītie pasākumi pašvaldības iestādēs:

46.1. darba dienas ilgums pirms svētku dienām, tiek saīsināts par divām stundām;

46.2. darba dienas ilgums pirms svētku darba dienā pirms Lieldienām, Jāņiem un Ziemassvētkiem, tiek saīsināts par četrām stundām.

46.3. darbiniekiem, kuru bērni 1.septembrī uzsāk skolas gaitas 1.- 4.klasē, pēc viņu rakstveida iesnieguma, šajā dienā tiek piešķirta viena apmaksāta brīvdiena;

46.4. darbiniekam, kurš stājas laulībā, pēc viņa rakstveida iesnieguma un citiem šo faktu apliecinošiem dokumentiem, tiek piešķirtas trīs apmaksātas brīvdienas;

46.5. darbiniekam, kurš pats vai kura bērns absolvē izglītības iestādi, pēc rakstveida iesnieguma, izlaiduma dienā tiek piešķirta viena apmaksāta brīvdiena;

46.6. izmaksā pabalstu EUR 750,00 reizi kalendāra gadā darbiniekam, kura apgādībā ir bērns invalīds līdz 18 gadu vecumam;

46.7. darbiniekam tiek izmaksāts pabalsts 50% apmērā no mēnešalgas sakarā ar smagu nelaimes gadījumu, kā arī pabalsts vienas minimālās algas apmērā sakarā ar ģimenes locekļa vai apgādājamā nāvi;

46.8. vismaz vienu reizi gadā pašvaldība nodrošina darbinieka redzes pārbaudi (kuras izmaksas ir līdz 20,00 euro), un, ja atklājas veselības problēmas, atmaksā redzes korekcijas līdzekli (brilles vai kontaktlēcas), ja tāds vajadzīgs darba pienākumu veikšanai, par summu, kas nepārsniedz EUR 50,00 gadā vai EUR 100,00 divos gados vienu reizi. Redzes pārbaudes izdevumus sedz darba devējs;

46.9. darbiniekam izmaksā naudas balvu sakarā ar viņam svarīgu notikumu:

46.9.1. 50 gadu jubilejā – EUR 150, 00;

46.9.2. 60 gadu jubilejā – EUR 200,00;

46.9.3. kāzu gadījumā - mēnešalgas apmērā;

46.9.4. darba gaitu izbeigšanas gadījumā, aizejot pensijā sešu mēnešu laikā pēc pensijas vecuma iestāšanās - mēnešalgas apmērā.

47. Likumā noteiktajos gadījumos darba devējs izmaksā atlīdzību par laiku, kad darbinieks neveic darbu attaisnojošu iemeslu dēļ.

48. Darba devējs atlīdzina darbiniekam izdevumus, kas nepieciešami amata (darba) veikšanai.

48. Likumā noteiktajos gadījumos darbiniekam tiek segti izdevumi sakarā ar tā nosūtīšanu veikt veselības pārbaudi.

50. Domes priekšsēdētājs attiecībā uz pašvaldības izpilddirektoru, pašvaldības izpilddirektors attiecībā uz iestāžu vadītājiem un pašvaldības iestāžu vadītāji attiecībā uz saviem darbiniekiem (izņemot fiziskā darba veicējus) var noteikt piemaksu par nozīmīgu ieguldījumu attiecīgās institūcijas stratēģisko mērķu sasniegšanā. Piemaksas apmērs mēnesī nedrīkst pārsniegt 30 procentus no amatpersonai (darbiniekam) noteiktās mēnešalgas.

51. Pašvaldības iestādes vadītājam atlīdzība tiek veikta no attiecīgās iestādes finanšu līdzekļiem.

*(Grozīts ar Balvu novada domes 28.08.2025. lēmumu (protokols Nr.20, 56.§))*

1. **Papildatvaļinājumi**

52. Darba devējs piešķir darbiniekam apmaksātu papildatvaļinājumu līdz 10 darba dienām pēc pilna ikgadējā apmaksātā atvaļinājuma izmantošanas. Papildatvaļinājumu var izmantot laikposmā līdz nākamajam ikgadējam apmaksātajam atvaļinājumam.

53. Papildatvaļinājuma piešķiršanas kritēriji ir darbinieka bez pārtraukuma nostrādāto gadu skaita iestādē un darbinieka darba disciplīna.

54. Par darbinieka bez pārtraukuma nostrādātajiem gadiem iestādē piešķirto apmaksāto papildus atvaļinājuma dienu skaits ir:

54.1. par no 1 nostrādāto gadu – 2 dienas;

54.2. par no 2 līdz 3 nostrādātajiem gadiem – 3 dienas;

54.3. par no 3 līdz 4 nostrādātajiem gadiem – 4 dienas;

54.4. par no 4 līdz 5 nostrādātajiem gadiem – 5 dienas;

54.5. par no 5 līdz 6 nostrādātajiem gadiem – 6 dienas;

54.6. par vairāk kā 6 nostrādātajiem gadiem – 8 dienas.

55. Ja darbinieks pēdējā gada laikā nav bijis disciplināri sodīts, viņam tiek piešķirtas 2 apmaksātas papildus atvaļinājuma dienas.

1. **Pabalsti**

56. Darba devējs piešķir darbiniekam pabalstu likumdošanā noteiktajā apmērā no mēnešalgas vienu reizi kalendāra gadā, aizejot ikgadējā apmaksātajā atvaļinājumā, ņemot vērā nepārtraukto nodarbinātības ilgumu attiecīgajā pašvaldības iestādē un darbinieka darba disciplīnu, kā arī to, ka atvaļinājuma pabalsts netiek pārcelts uz nākamo kalendāra gadu un, izbeidzot amata (dienesta, darba) attiecības, tas netiek atlīdzināts gadījumā, kad kārtējais atvaļinājums nav izmantots.

57. Par darbinieka bez pārtraukuma nostrādātajiem gadiem iestādē piešķirtā pabalsta apmērs ir:

57.1. par nostrādāto laiku iestādē līdz 1 gadam – 60% no likumdošanā noteiktā pabalsta maksimālā apmēra;

57.2. par nostrādāto laiku iestādē no 1 līdz 2 gadiem – 70% no likumdošanā noteiktā pabalsta maksimālā apmēra;

57.3. par nostrādāto laiku iestādē ilgāk par 2 gadiem – 80% no likumdošanā noteiktā pabalsta maksimālā apmēra.

58. Ja darbinieks pēdējā gada laikā nav bijis disciplināri sodīts, tad papildus Nolikuma 57.punktā noteiktajam pabalsta apmēram, darba devēja piešķirtā pabalsta apmērs tiek palielināts par 20% no likumdošanā noteiktā pabalsta maksimālā apmēra.

*(Grozīts ar Balvu novada domes 22.02.2024. lēmumu (protokols Nr.2, 31.§))*

58.1 Darbiniekam, izbeidzot darba tiesiskās attiecības pēc savstarpējas vienošanās, aizejot pensijā sešu mēnešu laikā pēc pensijas vecuma iestāšanās, izmaksā atlaišanas pabalstu viena mēneša vidējās izpeļņas apmērā.

*(Grozīts ar Balvu novada domes 28.08.2025. lēmumu (protokols Nr.20, 56.§))*

59. Darba devējs piešķir pabalstu darbinieka nāves gadījumā. Lai saņemtu pabalstu darbinieka nāves gadījumā, viens no darbinieka ģimenes locekļiem vai persona, kura uzņēmusies darbinieka apbedīšanu, gada laikā pēc darbinieka nāves iesniedz attiecīgās iestādes vadītājam iesniegumu par pabalsta piešķiršanu, kurā norāda pabalsta saņēmēja vārdu, uzvārdu, personas kodu, adresi un kontu kredītiestādē, uz kuru pārskaitāma pabalsta summa. Iesniegumā norāda arī mirušā darbinieka vārdu, uzvārdu un miršanas datumu. Darbinieka ģimenes loceklis vai persona, kura uzņēmusies darbinieka apbedīšanu, ir tiesīga iesniegt miršanas apliecības kopiju, uzrādot tās oriģinālu. Prasība iesniegt dokumentu kopijas un uzrādīt to oriģinālus nav attiecināma, ja dokumenti tiek iesniegti saskaņā ar normatīvajiem aktiem par elektronisko dokumentu apriti.

60. Ja darbinieka ģimenes loceklis vai persona, kura uzņēmusies darbinieka apbedīšanu, šī Nolikuma 59. punktā minēto dokumentu (izņemot iesniegumu) neiesniedz, iestāde minēto informāciju iegūst Administratīvā procesa likumā noteiktajā kārtībā.

*(Grozīts ar Balvu novada domes 22.02.2024. lēmumu (protokols Nr.2, 31.§))*

61. Pabalsta summu mēneša laikā pēc šī Nolikuma 60.punktā minēto dokumentu saņemšanas pārskaita uz ģimenes locekļa vai personas, kura uzņēmusies darbinieka apbedīšanu, norādīto kontu kredītiestādē.

*(Grozīts ar Balvu novada domes 22.02.2024. lēmumu (protokols Nr.2, 31.§))*

62. Darbinieks, kuram ir darba tiesiskās attiecības ar vairākiem Domes administrācijas darba devējiem, likumdošanā un šajā nolikumā minētos pabalstus (izņemot pabalstus, kuru apmērs piesaistīts darbinieka darba samaksai) var saņemt tikai vienā iestādē.

1. **NOSLĒGUMA NOTEIKUMI**

63. Amatpersonas un darbinieki, kuriem pensijas vecums ir iestājies līdz 2024.gada 1.janvārim, naudas balvu mēnešalgas apmērā var saņemt, ja darba gaitas izbeidz līdz 2024.gada 30.jūnijam.

64. Šī Nolikuma 22., 30., 38., 55., 56. un 57. punktā paredzētie atvaļinājuma pabalsti tiek izmaksāti proporcionāli pašvaldības budžeta tāmē šim mērķim paredzēto līdzekļu apmēram.

*(Grozīts ar Balvu novada domes 23.01.2025. lēmumu (protokols Nr.2, 31.§))*

65. Visus jautājumus saistībā ar atlīdzību un darba attiecībām, kas nav atrunāti šajā nolikumā, regulē Valsts un pašvaldību institūciju amatpersonu un darbinieku atlīdzības likums, Darba likums un citi saistošie normatīvie akti.

66. Ja nolikuma darbības laikā tiek izdarīti grozījumi normatīvajos aktos, kas regulē nolikuma normas un darbību, piemērojams ar augstāku juridisku spēku normatīvā akta regulējums.

67. Nolikumu var grozīt vai atcelt ar domes lēmumu.

68. Nolikums stājas spēkā pēc to apstiprināšanas domes sēdē nākošajā dienā pēc domes sēdes protokola parakstīšanas.

69. Ar šī Nolikuma spēkā stāšanos spēku zaudē Balvu novada domes 2021. gada 29.jūlija "Balvu novada pašvaldības amatpersonu un darbinieku atlīdzības nolikums” (protokols Nr.6, 6.§).

**Pielikumā:** 1. “Balvu novada Domes deputāta atskaite par nostrādātajām stundām” uz 1 lapas;

2. “Iepirkumu komisijas locekļa \_\_\_\_\_\_\_\_\_\_\_\_\_\_\_\_\_\_ darba laika uzskaites tabele” uz 1 lapas;

3.“Balvu novada administrācijas darbinieku amati” uz 3 lapām;

4. “No Balvu novada pašvaldības budžeta finansēto iestāžu vadītāju amati” uz 4 lapām.

Domes priekšsēdētājs S.Maksimovs

**1.PIELIKUMS**

Balvu novada pašvaldības

Amatpersonu un darbinieku atlīdzības nolikumam

*(Grozīts ar Balvu novada domes 28.08.2025. lēmumu (protokols Nr.20, 56.§))*

**Balvu novada domes deputāta atskaite par nostrādātajām stundām**

**Vārds, uzvārds: amats:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nr.**  **p.**  **k.** | **Veiktie darbi** | **Gads 202\_\_\_ Mēnesis \_\_\_\_\_\_\_\_\_\_\_\_** | | | | | | | | | | | | | | | | | | | | | | | | | | | | | | | **Darba**  **stundas** | **Piezīmes** |
|  |  | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** | **24** | **25** | **26** | **27** | **28** | **29** | **30** | **31** |  |  |
| 1. | **Domes sēdes/sēžu apmeklējums** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2. | **Komiteju sēžu apmeklējums** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3. | **Domes sēdes/sēžu un komiteju materiālu izskatīšana** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4. | **Aktuālo jautājumu risināšana pašvaldības iestādēs, nevalstiskās organizācijās,**  **uzņēmumos** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5. | **Iedzīvotāju pieņemšana un tikšanās ar iedzīvotājiem** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6. | **Iedzīvotāju sūdzību un iesniegumu izskatīšana** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 7. | **Citi ar deputāta pienākumu pildīšanu saistīti darbi** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **KOPĀ** | | |  |  |

1.-2.ailē – stundu skaits pēc faktiskā sēžu apmeklējuma

3.- 7.ailē – kopējais maksimālais stundu skaits 40 stundas mēnesī

Darba laika uzskaites tabele sastādīta

Datums\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_.“

**2. PIELIKUMS**

Balvu novada pašvaldības

Amatpersonu un darbinieku atlīdzības nolikumam

**IEPIRKUMU KOMISIJAS LOCEKĻA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DARBA LAIKA UZSKAITES TABELE**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nr.**  **p.**  **k.** | **Veiktie darbi** | **Gads\_\_\_\_\_\_\_\_\_\_\_\_\_\_Mēnesis\_\_\_\_\_\_\_\_\_\_\_\_** | | | | | | | | | | | | | | | | | | | | | | | | | | | | | | | **Darba**  **stundas** | **Piezīmes** |
|  |  | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** | **22** | **23** | **24** | **25** | **26** | **27** | **28** | **29** | **30** | **31** |  |  |
| 1. | **Sēdes apmeklējums** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2. | **Sagatavošanās komisijas sēdēm (iepazīšanās ar komisiju materiāliem, t.sk. individuālo vērtējumu veikšanu EIS).** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3. | **Cits** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **KOPĀ** | | |  |  |

Darba laika uzskaites tabele sastādīta

Datums\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.PIELIKUMS**

Balvu novada pašvaldības

Amatpersonu un darbinieku atlīdzības nolikumam

*(svītrots ar Balvu novada domes 25.01.2024. lēmumu (protokols Nr.1, 36.§))*

**4.PIELIKUMS**

Balvu novada pašvaldības

Amatpersonu un darbinieku atlīdzības nolikumam

*(Grozīts ar Balvu novada domes 22.02.2024. lēmumu (protokols Nr.2, 31.§),*

*ar 23.01.2025. lēmumu (protokols Nr.2, 31.§) un ar 28.08.2025. lēmumu (protokols Nr.20, 56.§))*

**NO BALVU NOVADA PAŠVALDĪBAS BUDŽETA FINANSĒTO IESTĀŽU VADĪTĀJU AMATI**

|  |  |  |  |  |  |
| --- | --- | --- | --- | --- | --- |
| **Nr.p.k**. | **Amata nosaukums** | **Amatu saime** | **Amatu saime, apakšsaime, līmenis (numurs)** | **Mēneš-algas grupas līmenis** | **Ama-tu skaits** |
| 1 | Baltinavas apvienības pārvaldes vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 2 | Balvu apvienības pārvaldes vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 3 | Rugāju apvienības pārvaldes vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 4 | Viļakas apvienības pārvaldes vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 5. | Balvu novada Dzimtsarakstu nodaļas vadītājs | Dzimtsarakstu pakalpojumi | 12 IV | 11 | 1 |
| 6. | Balvu novada Bāriņtiesas priekšsēdētājs | Bāriņtiesa | 7 V | 11 | 1 |
| 7. | Balvu novada Būvvaldes vadītājs | Inženiertehniskie darbi | 23 VI | 12 | 1 |
| 8. | Balvu novada Pašvaldības policijas priekšnieks | Noziedzības novēršana un apkarošana, Pašvaldības policija | 32.3 VI | 11 | 1 |
| 9. | Balvu novada Izglītības pārvaldes vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 10. | Ziemeļlatgales sporta centra vadītājs | Sporta organizēšana un profesionālais sports | 44 IV | 10 | 1 |
| 11. | Balvu Bērnu un jauniešu centra vadītājs | Pedagoģiskās darbības atbalsts | 33 V | 11 | 1 |
| 12. | Balvu novada Sociālās pārvaldes vadītājs | Administratīvā vadība, Administratīvā vadība pašvaldību iestādēs | 1.2 II | 13 | 1 |
| 13. | Balvu novada „Pansionāts „Balvi”” direktors | Administratīvā vadība, Administratīvā vadība pašvaldību iestādēs | 1.2 II | 13 | 1 |
| 14. | Viļakas sociālā aprūpes centra vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 15. | Rugāju Sociālās aprūpes centra “Rugāji” vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 16. | Balvu novada Kultūras pārvaldes vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 17. | Balvu Centrālās bibliotēkas direktors | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 18. | Balvu kultūras un atpūtas centra direktors | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 19. | Viļakas kultūras nama direktors | Radošie darbi | 40 V | 10 | 1 |
| 20. | Baltinavas muzeja vadītājs | Informācijas pārvaldība, Muzeju pakalpojumi | 20.5 V | 11 | 1 |
| 21. | Balvu novada muzeja vadītājs | Administratīvā vadība, Administratīvā vadība pašvaldību iestādēs | 1.2 I | 12 | 1 |
| 22. | Viļakas muzeja vadītājs | Informācijas pārvaldība, Muzeju pakalpojumi | 20.5 V | 11 | 1 |
| 23. | Balvu novada Nemateriālā kultūras mantojuma centra “Upīte” direktors | Radošie darbi | 40 V | 10 | 1 |
| 24. | Balvu novada Ziemeļlatgales Biznesa un tūrisma centra vadītājs | Tūrisma organizēšana | 50 V | 12 | 1 |
| 25. | Daudzfunkcionālais sociālo pakalpojumu centrs | Administratīvā vadība, Administratīvā vadība pašvaldību iestādēs | 1.2 I | 12 | 1 |

Domes priekšsēdētājs S.Maksimovs